Diari Oficial de la Generalitat Valenciana


Sumari del DOGV 6638, del 26-10-2011 (2011/10203)

RESOLUCIÓ de 3 d'octubre de 2011, del secretari autonòmic de Justícia de la Conselleria de Justícia i Benestar Social, per la qual s'acorda la inscripció de la baixa registral de la Fundación 32.Org de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6638

Data del DOGV
:   26-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10048


Data del document
:   03-10-2011

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

RESOLUCIÓ de 3 d'octubre de 2011, del secretari autonòmic de Justícia de la Conselleria de Justícia i Benestar Social, per la qual s'acorda la inscripció de la baixa registral de la Fundación 32.Org de la Comunitat Valenciana. [2011/10509]  
Vist l'expedient de baixa de registral de la Fundación 32.Org de la Comunitat Valenciana, resulten els següents fets:  
  
Primer. La Fundación 32.Org de la Comunitat Valenciana va ser inscrita mitjançant una Resolució de 15 de setembre de 2005, del secretari autonòmic de Justícia i Interior de la Conselleria de Justícia i d'Administracions Públiques, i classificar-la amb el caràcter de promoció del voluntariat.  
Segon. Per mitjà d'un escrit de data 12 de novembre de 2010, la fundació va sol·licitar, al Protectorat de Fundacions de la Generalitat, la ratificació de l'acord d'extinció i liquidació de la Fundació, adoptat en la reunió del patronat de data 15 de setembre de 2010, atesa la impossibilitat de compliment del fi fundacional. Posteriorment, amb data escriptura de 4 de novembre de 2010, es van elevar a escriptura pública tals acords d'extinció i liquidació, davant del notari de l'Il·lustre Col·legi de València, Joaquín Sapena Davó.  
Segons el balanç final de liquidació presentat per la fundació, a la data de l'acord objecte de ratificació, el net patrimonial o romanent ascendia a un total de 29.868,67 euros.  
Pel que fa a la destinació dels béns, l'article 30, paràgraf últim, dels seus Estatuts, es disposa que "una vegada liquidats els deutes, el saldo en metàl·lic resultant, si n'hi haguera, es revertirà a qualsevol entitat sense ànim de lucre amb fins iguals als de la Fundació extinta, a l'efecte del qual es faculta el Patronat per a determinar la destinació concreta d'aquests".  
En els acords d'extinció i liquidació, elevats a escriptura pública, amb data 4 de novembre de 2010, es va disposar que "el Patronat acorda que la dotació fundacional en els termes que del balanç que resulta, es destina integrament i exclusivament a la Fundació Esportiva Municipal de València".  
Tercer. Que per Resolució de data 22 de març de 2011, del conseller de Solidaritat i Ciutadania, per la qual es ratifica el balanç d'extinció i el balanç de liquidació de la Fundación 32.Org de la Comunitat Valenciana, a causa de la impossibilitat del compliment del fi fundacional. Així mateix, es va resoldre inscriure al Registre de Fundacions de la Comunitat Valenciana l'extinció i liquidació de la Fundació.  
  
Quart. Amb data Registre General d'Entrada 24 de juny de 2011, es va rebre al Servei d'Entitats Jurídiques un escrit, acompanyat de dos certificats bancaris expedits pel Banc Unió de Bancs Suïssos (UBS), pels quals s'acredita la transferència de 30.000 euros efectuada per la Fundació 32.Org de la Comunitat Valenciana a la Fundació Esportiva Municipal de València. El pagament es va efectuar en dues transferències: la primera de 29.834,67 euros de quantia, i la segona, que detallava expressament que el motiu del pagament és la diferència amb la primera transferència realitzada, de 165,31 euros.  
  
Fonaments de dret  
Primer. L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat pel Decret 99/2011, de 26 d'agost, del Consell, determinen que a aquesta conselleria correspon exercir, entre altres, les competències en matèria de fundacions.  
Segon. L'article 2 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al/a la conseller/a la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent per a conéixer i resoldre el present expedient, en virtut del que disposen els articles 46 i 47 de l'esmentat Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell.  
  
Quart. S'ha observat el que disposa l'article 26 de la Lllei 8/1998, de 9 de desembre, de Fundacions de la Comunitat Valenciana, segons el qual:  
  
Article 26. Liquidació  
1. L'extinció de la fundació, llevat dels supòsits en què té lloc com a conseqüència d'una fusió, determinarà l'obertura del procediment de liquidació, que serà realitzat pel patronat de la fundació sota el control del protectorat. El patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, llevat de les que calguen per a la liquidació. Acabades les operacions, es formarà l'oportú balanç de liquidació, que haurà de ser aprovat pel Patronat i sotmés a la ratificació pel protectorat. Recaiguda aquesta, es procedirà a complir el que disposa l'apartat següent, per a finalitzar la liquidació. Conclosa aquesta, es farà constar al Registre de Fundacions de la Comunitat Valenciana la seua baixa, a sol·licitud del patronat, per un escrit dirigit al Registre, que acompanyarà el certificat de l'acord aprovatori del balanç de liquidació, la seua ratificació pel protectorat i una còpia dels documents en què s'hagen formalitzat les operacions a què es refereix l'apartat següent. No obstant això, la baixa de la fundació al registre, si resulten operacions pendents d'execució o formalització, hauran de ser dutes a terme pel protectorat.  
  
2. Els béns i drets resultants de la liquidació es destinaran a les fundacions o a les entitats no lucratives, públiques o privades, que perseguisquen fins d'interés general i que tinguen afectats els seus béns, inclús per al supòsit de la seua extinció, a la consecució d'aquells, i que hagen estat designats en el negoci fundacional o en els Estatuts de la fundació extingida. Si no n'hi ha, aquesta destinació podrà ser decidida a favor de les mateixes fundacions i entitats esmentades pel Patronat, quan tinga reconeguda aquesta facultat pel fundador, i, a falta d'aqueixa facultat, correspondrà al Protectorat complir aqueixa comesa.  
  
Cinqué. Acordada l'extinció de la Fundació, per impossibilitat de compliment del fi fundacional, i conclòs el procediment de liquidació d'aquestaateixa, d'acord amb la resolució esmentada en el fet tercer de la present resolució, resulta procedent donar de baixa al Registre de Fundacions de la Comunitat Valenciana a la Fundación 32.Org de la Comunitat Valenciana, de conformitat amb el que disposa l'article 40.5 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell i a l'empara del que establix l'article 26 de la Llei 8/1998, de 9 de desembre, de Fundacions de la Comunitat Valenciana.  
Vistos els preceptes legals citats i la resta de generals de pertinent aplicació, resolc  
Inscriure la baixa al Registre de Fundacions de la Comunitat Valenciana de la Fundación 32.Org de la Comunitat Valenciana.  
Notifiqueu la present resolució, que no posa fi a la via administrativa; contra ella es podrà interposar recurs d'alçada en el termini d'un mes, comptador des de l'endemà de la seua notificació, davant del conseller de Justícia i Benestar Social, tot això de conformitat amb el que disposen els articles 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú, així com l'article 28 h), de la Llei 5/1983, de 30 de desembre, del Consell.   
Tot això, sense perjudici que puga exercitar qualsevol altre recurs que estime pertinent.  
  
València, 3 d'octubre de 2011.- El secretari autonòmic de Justícia: Antonio Gastaldi Mateo.